جە کۊڵانەو سوگۊزو مەنتیقەو ئالانیای جە پارێزگاو ئەنتاڵیای و دماو ئانەی ڕەجەب تەیب ئەردۆغان هۊرچنیاوە بە سەرۊک کۊمار، ئاکەپە بەنامۍ "وەشی بەربڕیەیۊ" وەردەمو یانەو هاموڵاتییا کورڎینە کۊبیېوە و بە دەم واتەیۊ دروشمە نەژاڎپەرستییەکاوە دەۊرووبەرو ۋېشانە تەقەشا کەرڎ.
کورڎەکۍ کۊڵانۍ ئەرەیاۋناشا، تەقە جە یانەکاشا کریان و ئا گروپە هجومکەرە بە وەردەوامی دروشمۍ نەژاڎپەرستیۍ واچېنۍ.
خێزانە کورڎەکۍ مەنتیقەکەی ئەرەیاۋناشا، دژوو ئا هەرمانە تێکدەر و ئاژاوەگێڵیا زانیاریشا بە پۊلیسی دان، بەڵام پۊلیس حیچش نەکەرڎەن.
هـ . ش
